**Plani strategjik dhe i veprimit 2022-2024**

**i Grupit të Deputetëve të Rinj të Kuvendit të Republikës së Kosovës**

DRAFT PUNE

Janar 2022

**Hyrje**

Qëllimi i këtij dokumenti është të konsolidojë funksionimin e brendshëm dhe të jashtëm të Grupit të Deputetëve të Rinj të Kuvendit të Republikës së Kosovës. Ky dokument është hartuar me funksion kryesor mbështetjen e GDR-së në forcimin e rolit si grup joformal i deputetëve i cili inkurajohet të përdorë ndikimin dhe përbërjen e tij politike për të përmirësuar shkallën e përfshirjes së perspektivës rinore (dhe asaj gjinore) në tërë punën e komisioneve të përhershme dhe funksionale , si edhe organeve të tjera parlamentare të Kuvendit të Kosovës. Përveç rolit të tij në procesin e vendimmarrjes legjislative, GDR-ja do të shërbejë si organ parësor nëpërmjet të të cilit organizatat rinore në Kosovë mund t’i kanalizojnë rekomandimet, hulumtimet, avokimin dhe komunikimin me qëllim të përmirësimit të nivelit të fuqizimit të të rinjve në institucionet e Kosovës. Në fund, Grupi i Deputetëve të Rinj do të mbështesë integrimin e shqetësimeve dhe perspektivave rinore në punën mbikëqyrëse të Kuvendit, përfshirë këtu mbikëqyrjen e institucioneve ekzekutive dhe të pavarura dhe shqyrtimin post-legjislativ, siç është ndikimi *de facto* i legjislacionit të miratuar për rininë.

**Çështjet tematike dhe prioritetet**

Grupi i Deputetëve të Rinj të Kuvendit të Republikës së Kosovës do të fokusojë mandatin e tij në tri shtylla strategjike që synojnë të konsolidojnë: *1) strukturën dhe organizimin e brendshëm, 2) 2) përfshirjen në proces legjislativ 3)mbikëqyrjen legjislative dhe 4) kontaktimin dhe avokimin.*

Tabela e mëposhtme i thekson disa nga çështjet tematike dhe prioritetet e bazuara në shtyllat kryesore strategjike të GDR-së që do të trajtohen gjatë mandatit aktual legjislativ. Në mënyrë që GDR të funksionojë në mënyrë optimale, duhet ta përcaktojë qartë rolin e vet si palë e rëndësishme interesi që mund ta lehtësojë integrimin e perspektivës rinore (dhe asaj gjinore) në procesin e vendimmarrjes legjislative.

Zhvillimi dhe konceptimi i shtyllave shkon paralelisht me konsolidimin e rolit të GDR-së në Kuvendin e Kosovës. Kjo renditje paralele i referohet një sekuence të ndërlidhur programesh ose një *lidhjeje shkakore*, e cila supozon se efektet ose rezultatet e një programi kanë ndikim në një program tjetër. Për shembull, një strukturë dhe organizim i brendshëm i konsoliduar mirë i GDR-së çon në mbikëqyrje legjislative më efektive të shoqëruar nga kontaktimi dhe avokimi efikas me palët e jashtme të interesit.

Tabela e dhënë më poshtë paraqet prioritetet kryesore strategjike të GDR-së gjatë mandatit aktual legjislativ.

|  |  |  |  |
| --- | --- | --- | --- |
| Struktura dhe organizimi i brendshëm  | Perfshirja ne proces legjislativ | Mbikëqyrja legjislative  | Komunikimi dhe avokimi  |
|  | *Çështjet e ndërthurura: Integrimi i perspektivës rinore dhe gjinore në të gjitha aktivitetet dhe objektivat*  |
| * *Hierarkia e përcaktuar mirë brenda GDR-së*
* *Përbërja e diversifikuar politike*
* *Angazhimi i vazhdueshëm*
 | * *Integrimi i perspektivës rinore në projektligje në komisione parlamentare*
* *Perfshirje ne konsultime publike*
* *Perfshirje ne draftimin e projektligjeve*
* *Perfshirje ne inicimin e nismave te reja ligjore*
* *Perfshirja ne vleresimin ex-ante te projektligjeve*
 | * *Mbikëqyrja e integrimit të perspektivës rinore përmes pyetjeve parlamentare dhe interpelancave*
* *Perfshirja ne vleresimin ex-post te ligjeve*
 | * *Krijimi dhe zhvillimi i raporteve bashkepunuese të punës me organizatat rinore Kosove dhe ne nivel nderkombetar*
* Organizimi i degjimeve dhe konsultimeve publike
* Promovimi i pjesemarrjes aktive te organizatave rinore dhe paleve te interesit
* *Shpërndarja e informatave lidhur me aktivitetet e GDR-së*
* *Raportimi i rregullt i punes se GDR-se dhe rarportuese perkates*
 |

**Objektivat dhe veprimet strategjike**

Qëllimi i planit strategjik të GDR-së është të sigurojë që, përveç një GDR-je të konsoliduar mirë, vendimmarrësit legjislativë të bashkëveprojnë me publikun e gjerë lidhur me formalizimin e mekanizmave [legjislativë] për integrimin e perspektivës rinore (dhe asaj gjinore).

|  |  |  |  |
| --- | --- | --- | --- |
| Struktura e brendshme  | Përfshirja ne proces legjislativ  | Mbikëqyrja legjislative  | Komunikimi dhe avokimi |

1. **Struktura e brendshme**

*Objektivi specifik 1:* Mbështetja e konsolidimit të hierarkisë së brendshme të GDR-së dhe ndarjes së përgjegjësive

*Objektivi specifik 2:* Krijimi i mundësive të barabarta për pjesëmarrjen e të gjithë deputetëve të rinj në GDR

*Objektivi specifik 3:* Sigurimi i angazhimit të vazhdueshëm të GDR-së gjatë tërë mandatit legjislativ aktual

1. **Përfshirja në proces legjislativ**

*Objektivi specifik 1:* Sigurimi i integrimit të perspektivës rinore për sektorë specifikë në projektligje para leximit të dytë.

1. **Mbikëqyrja legjislative**

*Objektivi specifik 1:* Identifikimi i projektligjeve ku nevojitet mbikëqyrja e adresimit të nevojave të rinjve.

*Objektivi specifik 2:* Rritja e mbikëqyrjes së rregullt parlamentare të politikave qeveritare për rininë përmes pyetjeve parlamentare dhe interpelancave.

1. **Komunikimi dhe avokimi**

*Objektivi specifik 1:* Forcimi i bashkërendimit me të rinjtë përmes takimeve të rregullta me organizatat rinore në mbarë Kosovën

*Objektivi specifik* 2: Avancimi i mbështetjes së fuqizimit të të rinjve përmes bashkëveprimit me publikun e gjerë

*Objektivi specifik* *3*: Krijimi i instrumenteve për të mbështetur shpërndarjen në internet dhe jashtë tij të informatave rreth punën së GDR-së

**Plani i veprimit maj 2022 – XXX**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Objektivat dhe veprimet**  | **Organet udhëheqëse dhe mbështetëse**  | **Rezultati**  | **Dokumentet referuese**  | **Përparimi në zbatim**  | **Afati i fundit**  |
| 1.1 | *Mbështetja e konsolidimit të hierarkisë së brendshme të GDR-së dhe ndarjes së përgjegjësive*  |
| 1.1.1 | Miratimi i rregullores së brendshme dhe akteve të tjera nënligjore për përgjegjësitë e organeve dhe anëtarëve GDR-së  | Bordi dhe Kuvendi i Përgjithshëm  | Dokument që i përkufizon përgjegjësitë e anëtarëve të GDR-së dhe organeve të GDR-së  | Ligji për fuqizimin e rinisë  |  | Maj 2022 |
|  1.2  | *Krijimi i mundësive të barabarta për pjesëmarrjen e të gjithë deputetëve të rinj në GDR* |
| 1.2.1 | Integrimi i deputetëve nga radhët e të gjitha partive politike në përbërjen e GDR-së  | Kryetari dhe Bordi  | Pjesëmarrja e të gjitha grupeve parlamentare në GDR  | Rregullorja e brendshme e GDR-së  |  | Maj 2022 |
|  1.3  | *Sigurimi i angazhimit të vazhdueshëm të GDR-së gjatë tërë mandatit legjislativ aktual*  |
| 1.3.1 | Organizimi i mbledhjeve plenare të GDR-së çdo dy (2) muaj  | Kryetari dhe Bordi  | Takimet formale të GDR-së me procesverbale të arkivuara të takimeve  | Rregullorja e brendshme e GDR-së  |  | I vazhdueshëm |
| 2.1  | *Identifikimi i projektligjeve* ku nevojitet të bëhet integrimi i perspektivave rinore  |
| 2.1.1 | Baza e brendshme e të dhënave për projektligjet e parapara me agjendë legjislative ku nevojitet të bëhet integrimi i perspektivës rinore  | Kryetari dhe Bordi  | Lista e konsoliduar e projektligjeve  | Agjenda legjislative e Kuvendit të Kosovës 2022-2023 |  | Shkurt 2022 |
| 2.1 | *Sigurimi i integrimit të perspektivës rinore për sektorë specifikë në projektligje para leximit të dytë*  |
| 2.1.1 | Plotësim-ndryshimet/komentet nga perspektiva rinore për projektligjet për sektorë specifikë  | Kuvendi i Përgjithshëm i GDR-së (gjithë anëtarët e GDR-së)  | Finalizimi i modelit të integrimit të perspektivës rinore për projektligje  | Modeli i integrimit të perspektivës rinore dhe shtojca  |  | I vazhdueshëm |
| 3.1 | *Rritja e mbikëqyrjes së rregullt parlamentare të politikave qeveritare për rininë përmes pyetjeve parlamentare dhe interpelancave*  |
| 3.1.1 | Përpilimi i pyetjeve parlamentare për vlerësimin e nivelit të integrimit të perspektivës rinore nga ministritë e linjës  | Të gjithë anëtarët e GDR-së  | Procedimi formal i pyetjeve parlamentare në Kuvendin e Kosovës  | Rregullorja e punës së Kuvendit të Kosovës  |  | I vazhdueshëm |
| 3.1.2 | Inicimi i interpelancës(ave) lidhur me projektligjin për fuqizimin e rinisë dhe integrimin në përgjithësi të perspektivës rinore nga qeveria  | Të gjithë anëtarët e GDR-së  | Interpelanca(t) lidhur me projektligjin dhe çështjet e përgjithshme lidhur me integrimin e perspektivës rinore  | Rregullorja e punës së Kuvendit të Kosovës  |  | I vazhdueshëm |
| 4.1 | *Forcimi i bashkërendimit me të rinjtë përmes takimeve të rregullta me organizatat rinore në mbarë Kosovën*  |
| 4.1.1 | Organizimi i takimeve me palët e interesit nga radhët e rinisë (këshillat rinorë të studentëve, KVRL-të, universitetet publike, asambleistët e rinj të kuvendeve komunale)  | Kryetari dhe Bordi  | Takimet rajonale me palët e interesit rinore në mbarë Kosovës  | Rregullorja e brendshme e GDR-së  |  | Janar 2022- Mars 2022 |
| 4.2 | *Avancimi i mbështetjes së fuqizimit të të rinjve përmes bashkëveprimit me publikun e gjerë*  |
| 4.2.1 | Organizimi i konsultimeve publike me publikun e gjerë  | Kryetari | Konsultimet publike në Kuvendin e Kosovës me palë të ndryshme të interesit | Rregullorja e brendshme e GDR-së  |  | Janar 2022- Mars 2022 |
| 4.3  | *Krijimi i instrumenteve për të mbështetur shpërndarjen në internet dhe jashtë tij të informatave lidhur me punën e GDR-së*  |
| 4.3.1 | Funksionalizimi i faqes së GDR-së në Facebook  | Kryetari dhe Bordi  | Funksionalizimi i plotë i faqes në Facebook dhe i identitetit të GDR-së  | Rregullorja e brendshme e GDR-së  |  | Shkurt 2022 |
| 4.3.1 | Broshura për misionin dhe vizionin e GDR-së  | Kryetari  | Shpërndarja e broshurës lidhur me fushëveprimin dhe mandatin e GDR-së  |  |  | Mars 2022 |